JY LEES NOU Mooiste modderbad op Roedtan-plaas
Mnr. Gerdehann Pienaar van die plaas Haardekraal net buite Roedtan in die suide van Limpopo, was verlede week besig om plantvoorbereidings te tref vir koring wat middel Maart geplant moet word, toe ’n ligte reënbui uitsak.
“Ons het nie gedink dit gaan veel reën nie, en het op ete gegaan. Ná so 15 minute het dit al hoe harder begin reën, en ons het besef dat daar nie verder gewerk kan word nie.” Dié trekker het ’n pap wiel gehad en moes noodgedwonge in die land agterbly.
“Ons het sover in Februarie net 38 mm reën gehad, en in Januarie 104 mm. Dit is maar droog op die oomblik, maar alles hóú darem vir nou. Jy kan sien die graangewasse begin swaarkry,” vertel hy.
Die Pienaars boer hoofsaaklik met beeste en koring.
In ’n blik: Staan bietjie soontoe
In ’n blik: Landerye van sand